section_heading: Gospodarstvo
paragraph_text: mini|250px|Ciganka plaža — Lopar. Prirodno bogatstvo, bogata prošlost i kulturno-povijesno naslijeđe osnove su turističke djelatnosti, koja je glavna gospodarska grana sa stoljetnom tradicijom. Razvojem turizma smanjen je udio poljoprivrednog stanovništva, a povećan udio aktivnog stanovništva u tercijarnim djelatnostima. Nove mogućnosti zapošljavanja u tercijarnim djelatnostima te dopunske zarade od kućne radinosti koje je omogućio turizam, zadržale su ljude u Loparu. Pod općinu Lopar spada i industrijska zona Sorinj (samo u Loparu od cijelog otoka postoji industrijska zona) u kojoj se nalazi kamenolom, betonara i mjesto za otpad. Malo dalje od Sorinja nalazi se i prekrasni vidikovac posvećen Hajduku koji gleda na naselje Supetarsku Dragu. mini|250px|Uvala Vardaškolj na slici desno od sredine i rta, predviđena je za novu trajektnu luku koja će povezivati sa [[Stara Baška|Starom Baškom na otoku Krku.]]